Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2022/C 183/10)

Ova se obavijest objavljuje u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O ODOBRENJU STANDARDNE IZMJENE

„BOLGHERI”

PDO-IT-A1348-AM02

Datum obavijesti: 8. veljače 2022.

OPIS I RAZLOZI ODOBRENE IZMJENE

1. Bolgheri Bianco – navođenje sorti grožđa od kojih se dobiva vino

OPIS

Mješavina sorti za vrstu Bolgheri Bianco [bijelo vino]:

Vermentino: 0–70 %;

Sauvignon: 0–40 %;

Trebbiano Toscano: 0–40 %.

U vinogradima se mogu uzgajati i druge sorte bijelog grožđa prikladne za uzgoj u regiji Toskani, samostalno ili u kombinaciji, i to u udjelu od najviše 30 %.

To se mijenja kako slijedi:

Kontrolirana oznaka izvornosti „Bolgheri” Bianco rezervirana je za vino dobiveno od grožđa koje potječe iz vinograda u kojima se, unutar svakog gospodarstva, uzgajaju sljedeće sorte:

Vermentino: 0–100 %;

Sauvignon: 0–100 %;

Viognier: 0–100 %.

U vinogradima se mogu uzgajati i druge sorte bijelog grožđa prikladne za uzgoj u regiji Toskani, samostalno ili u kombinaciji, i to u udjelu od najviše 40 %.

OBRAZLOŽENJE:

Kombinacija sorti ažurirana je kako bi odražavala trenutačnu i stvarnu situaciju te kako bi se omogućio razvoj vrste kao što je Bolgheri Bianco.

Točnije, sorta Trebbiano već se godinama ne sadi u Bolgheriju, a sorte Sauvignon Blanc i Viognier postale su dvije glavne bijele sorte uz sortu Vermentino. Stoga su, nakon ispitivanja u kojima su dobiveni rezultati izvrsne kvalitete, sorte grožđa Sauvignon Blanc i Viognier dodane kombinaciji sorti grožđa za vrstu „Bianco”.

ODJELJCI JEDINSTVENOG DOKUMENTA I SPECIFIKACIJE PROIZVODA NA KOJE SE ODNOSI IZMJENA:

— JEDINSTVENI DOKUMENT: Odjeljak 7. – Sorte vinove loze.

— SPECIFIKACIJA PROIZVODA: Članak 2. – Mješavina sorti – točka 1.

2. Dodatne sorte grožđa

OPIS:

Sljedeća točka i odgovarajući popis dodatnih sorti grožđa koje se mogu upotrebljavati za proizvodnju vina sa ZOI-jem „Bolgheri” izbrisani su.

„U Prilogu 1. navode se dodatne sorte koje se mogu upotrebljavati za proizvodnju navedenih vina, kako su upisane u nacionalni registar sorti vinove loze za vinsko grožđe odobrenih Ministarskom uredbom od 7. svibnja 2004. (objavljeno u talijanskom Službenom listu br. 242 od 14. listopada 2004.), kako je izmijenjena.”

OBRAZLOŽENJE:

Budući da su dodatne sorte grožđa koje se mogu upotrebljavati za proizvodnju vina sa ZOI-jem „Bolgheri” iste one koje su navedene kao prikladne za uzgoj u regiji Toskani, popis tih sekundarnih sorti izbrisan je iz specifikacije proizvoda.

ODJELJCI JEDINSTVENOG DOKUMENTA I SPECIFIKACIJE PROIZVODA NA KOJE SE ODNOSI IZMJENA:

— JEDINSTVENI DOKUMENT: Izmjena se ne odnosi ni na jedan odjeljak.

— SPECIFIKACIJA PROIZVODA: Članak 2. – Mješavina sorti – točka 5.

3. Najveći prinos vina od prerađenog grožđa

OPIS:

Sljedeća točka odnosi se na postotak grožđa koje se prerađuje u vino:

„Najveći prinos gotovog vina od grožđa ne smije biti veći od 65 % za sorte ‚Bolgheri’ Bianco, Vermentino i Sauvignon. Ako prinos premašuje to ograničenje, ali ne prelazi 70 %, višak ne može biti obuhvaćen pravom na kontroliranu oznaku izvornosti. Ako je prinos veći od 70 %, cijela berba ne može steći pravo na kontroliranu oznaku izvornosti.”

To se mijenja kako slijedi:

„Najveći prinos gotovog vina od grožđa ne smije biti veći od 70 % za sorte ‚Bolgheri’ Bianco, Vermentino i Sauvignon. Ako prinos premašuje to ograničenje, ali ne prelazi 75 %, višak ne može biti obuhvaćen pravom na kontroliranu oznaku izvornosti. Ako je prinos veći od 75 %, cijela serija ne može steći pravo na kontroliranu oznaku izvornosti.”

OBRAZLOŽENJE:

Povećanje prinosa sa 65 % na 70 % za bijele vrste odraz je stvarnog stanja, odnosno visoke produktivnosti grožđa, osobito sorte Vermentino, što potvrđuju brojne studije i istraživanja, koji pokazuju i da veći prinos ne utječe na kvalitetu proizvoda. Prinos od 70 % za preradu jednak je prinosu utvrđenom za druge glavne oznake koje se odnose na iste sorte vinove loze kao one koje se upotrebljavaju za proizvodnju vina sa ZOI-jem „Bolgheri”.

ODJELJCI JEDINSTVENOG DOKUMENTA I SPECIFIKACIJE PROIZVODA NA KOJE SE ODNOSI IZMJENA:

— JEDINSTVENI DOKUMENT: Odjeljak 5. – pododjeljak 5.2. – Najveći prinosi.

— SPECIFIKACIJA PROIZVODA: Članak 5. – Standardi proizvodnje vina – točka 5. (zadnja točka).

4. Organoleptička svojstva

OPIS:

Opis organoleptičkih svojstava, točnije boje, sljedećih vrsta kad se puštaju u potrošnju:

„‚Bolgheri’ Bianco [bijelo vino]:

Boja: slamnatožuta;

Bolgheri Vermentino:

Boja: slamnatožuta;

Bolgheri Sauvignon:

Boja: slamnatožuta.”

To se mijenja kako slijedi:

„‚Bolgheri’ Bianco [bijelo vino]:

Boja: od slamnatožute do zlatnožute različita intenziteta;

Bolgheri Vermentino:

Boja: od slamnatožute do zlatnožute različita intenziteta;

Bolgheri Sauvignon:

Boja: od slamnatožute do zlatnožute različita intenziteta.”

OBRAZLOŽENJE:

Godinama je bilo uobičajeno da se postupak prerade vina uglavnom provodi tako da se vina kratko drže u čeličnim spremnicima kako bi bila spremna u godini nakon berbe. U posljednje vrijeme, posebno kad je riječ o sorti Bolgheri Bianco i drugim vrstama s oznakom bijele sorte grožđa, sve su rašireniji postupci kao što su maceracija s kožom i starenje u drvu, koji se ujedno provode u duljim vremenskim razdobljima. To je dovelo do veće koncentracije boje, ali i do tamnijih nijansi žute boje. S obzirom na to i povećanu upotrebu drugih sorti u mješavini, uglavnom sorte Viognier, nije se činilo ispravnim ograničiti spektar boja samo na slamnatožutu. To bi bilo vrlo ograničavajuće u trenutačnim okolnostima.

ODJELJCI JEDINSTVENOG DOKUMENTA I SPECIFIKACIJE PROIZVODA NA KOJE SE ODNOSI IZMJENA:

— JEDINSTVENI DOKUMENT: Odjeljak 4. – Opis vina.

— SPECIFIKACIJA PROIZVODA: Članak 6. – Svojstva vina za potrošnju

5. Veća zemljopisna jedinica u kojoj se nalazi područje zaštićene oznake izvornosti – označivanje

OPIS:

Obveza da se osim zaštićene oznake izvornosti „Bolgheri” na etiketu stavi naziv veće zemljopisne jedinice „Toscana” [Toskana] dodana je sljedećom formulacijom:

„Na etiketama na bocama ili drugim spremnicima u koje se pakiraju vina ‚Bolgheri’ mora se nalaziti zemljopisni naziv ‚Toscana’ [Toskana] kako slijedi:

a) riječ ‚Toscana’ ne smije biti veća od polovine natpisa koji se upotrebljava za navođenje oznake ‚Bolgheri’;

b) riječ ‚Toscana’: — mora se nalaziti u istom vidnom polju kao i obvezne informacije, neposredno ispod oznake ‚Bolgheri’, posebnog tradicionalnog izraza denominazione di origine controllata [kontrolirana oznaka izvornosti] i odgovarajućeg izraza koji označava vrstu (Superiore/Rosso/Vermentino/Bianco/Sauvignon), — ako se – opcionalno – dodatno pojavljuje izvan navedenog vidnog polja, i u tom slučaju mora biti povezana s oznakom ‚Bolgheri’ i prikazana ispod naziva ‚Bolgheri’ i svih drugih izraza (posebni tradicionalni izraz ‚kontrolirana oznaka izvornosti’ i izrazi koji označavaju vrstu).

Međutim, poduzeća koja na dan stupanja na snagu nacionalne odluke o izmjeni još uvijek imaju zalihe etiketa na kojima se ne nalazi izraz ‚Toscana’ mogu upotrebljavati te etikete za pakiranje serija vina dobivenog iz berbe 2021. i ranijih berbi.”

OBRAZLOŽENJE:

Primijenjena je mogućnost koja se pruža člankom 55. Uredbe (EU) 2019/33. Dodatak omogućuje da se krajnjem potrošaču pruže točne informacije o zemljopisnom podrijetlu vina. Odlučeno je da upotreba zemljopisnog izraza „Toscana” bude obvezna kako bi se zajamčilo dosljedno označivanje proizvoda.

ODJELJCI JEDINSTVENOG DOKUMENTA I SPECIFIKACIJE PROIZVODA NA KOJE SE ODNOSI IZMJENA:

— JEDINSTVENI DOKUMENT: Odjeljak 9. – Osnovni dodatni uvjeti (pakiranje, označivanje, ostali zahtjevi).

— SPECIFIKACIJA PROIZVODA: Članak 7. – Označivanje, određivanje naziva i prezentacija – točka 5.

6. Kontrolno tijelo

OPIS:

Kontrolno se tijelo promijenilo i sad je to:

Ime i adresa:

VALORITALIA s.r.l Via Venti Settembre 98/G 00185 Rim (RM) ITALY

Operativni ured za predmetne kontrolne aktivnosti:

Via Salita del Presidio 2 58054 Scansano (GR) ITALY

OBRAZLOŽENJE:

Ovu odluku donijelo je udruženje proizvođača vina sa ZOI-jem „Bolgheri” u skladu s pravom EU-a i nacionalnim pravom.

ODJELJCI JEDINSTVENOG DOKUMENTA I SPECIFIKACIJE PROIZVODA NA KOJE SE ODNOSI IZMJENA:

— JEDINSTVENI DOKUMENT: Izmjena se ne odnosi ni na jedan odjeljak.

— SPECIFIKACIJA PROIZVODA: Članak 10. – Upućivanje na kontrolno tijelo.

JEDINSTVENI DOKUMENT

1. Naziv proizvoda

BOLGHERI

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

4. Opis vina

1. Bolgheri Bianco [bijelo vino]

SAŽETI TEKSTUALNI OPIS

Boja: od slamnatožute do zlatnožute različita intenziteta;

Miris: fin, nježan;

Okus: suh, skladan, aromatičan;

Najmanja ukupna volumna alkoholna jakost: 11,00 %;

Najmanja količina ekstrakta bez šećera: 16,0 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 18,00 Najveći ukupni sadržaj sumporova dioksida (u miligramima po litri)

2. Bolgheri Vermentino

SAŽETI TEKSTUALNI OPIS

Boja: od slamnatožute do zlatnožute različita intenziteta;

Miris: nježan, prepoznatljiv;

Okus: suh, skladan, blag;

Najmanja ukupna volumna alkoholna jakost: 11,00 %;

Najmanja količina ekstrakta bez šećera: 18,0 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a. Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 18,00 Najveći ukupni sadržaj sumporova dioksida (u miligramima po litri)

3. Bolgheri Sauvignon

SAŽETI TEKSTUALNI OPIS

Boja: od slamnatožute do zlatnožute različita intenziteta;

Miris: nježan, prepoznatljiv, blago aromatičan;

Okus: suh, skladan;

Najveća ukupna alkoholna jakost: 10,50 %;

Najmanja količina ekstrakta bez šećera: 18,0 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 18,00 Najveći ukupni sadržaj sumporova dioksida (u miligramima po litri)

4. Bolgheri Rosato [ružičasto vino]

SAŽETI TEKSTUALNI OPIS

Boja: ružičasta;

Miris: vinski, nježan;

Okus: suh, skladan;

Najmanja ukupna volumna alkoholna jakost: 11,50 %;

Najmanja količina ekstrakta bez šećera: 18,0 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 18,00 Najveći ukupni sadržaj sumporova dioksida (u miligramima po litri)

5. Bolgheri Rosso [crno vino]

SAŽETI TEKSTUALNI OPIS

Boja: od rubin-crvene do granatno crvene;

Miris: intenzivno vinski;

Okus: suh, skladan;

Najmanja ukupna volumna alkoholna jakost: 11,50 %;

Najmanja količina ekstrakta bez šećera: 22,0 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 20,00 Najveći ukupni sadržaj sumporova dioksida (u miligramima po litri)

6. Bolgheri Rosso Superiore i Bolgheri s oznakom „vigna”

SAŽETI TEKSTUALNI OPIS

Boja: intenzivna rubin-crvena ili granatno crvena;

Miris: vinski, bogat i elegantan;

Okus: suh, pun, jak i skladan, s dobrom elegantnom strukturom;

Najmanja ukupna volumna alkoholna jakost: 12,50 %;

Najmanja količina ekstrakta bez šećera: 24,0 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 20,00 Najveći ukupni sadržaj sumporova dioksida (u miligramima po litri)

5. Postupci proizvodnje vina

5.1. Posebni enološki postupci

—

5.2. Najveći prinosi:

1. Bolgheri Bianco, Bolgheri Vermentino i Bolgheri Sauvignon 12 000 kilograma grožđa po hektaru

2. Bolgheri Bianco, Bolgheri Vermentino i Bolgheri Sauvignon 84 hektolitra po hektaru

3. Bolgheri Rosso, Bolgheri Rosato 9 000 kilograma grožđa po hektaru

4. Bolgheri Rosso, Bolgheri Rosato 63 hektolitra po hektaru

5. Bolgheri Rosso Superiore i Bolgheri s oznakom „vigna” 8 000 kilograma grožđa po hektaru

6. Bolgheri Rosso Superiore i Bolgheri s oznakom „vigna” 56 hektolitara po hektaru

6. Razgraničeno zemljopisno područje

Grožđe koje se upotrebljava za proizvodnju vina sa zaštićenom oznakom izvornosti „Bolgheri” mora biti uzgojeno unutar administrativnih granica općine Castagneto Carducci, točnije na području Bolgheri u pokrajini Livorno regije Toskane, s izuzetkom područja zapadno od državne autoceste Aurelia (stara ruta).

7. Sorte vinove loze

Cabernet Franc N. – Cabernet

Cabernet Sauvignon N. – Cabernet

Merlot N.

Sangiovese N.

Sangiovese N. – Sangioveto

Sauvignon B.

Syrah N. - Shiraz

Vermentino B.

Viogner B.

8. Opis povezanosti

BOLGHERI

Analiza tla i bioklimatskih indeksa pokazuje da je Bolgheri u rangu s najboljim vinogradima na svijetu. Predmetno se područje proteže duž tirenske obale i okruženo je nizom brežuljaka u obliku amfiteatra koji zimi štite od hladnoće, a ljeti pojačavaju ublažavajući utjecaj mora. Obilježje tla velika je varijabilnost jer na području postoji 27 vrsta tla, što vinima daje izrazitu složenost.

Iako se vinova loza na tom području uzgaja tisućljećima, današnja enološka praksa počela se ustaljivati osamdesetih godina 20. stoljeća, uglavnom na temelju uzgoja francuske vinove loze koju je u regiju 1944. donio markiz Mario Incisa della Rocchetta.

Ljudske aktivnosti na području Bolgherija omogućile su optimiziranje izbora „sorte grožđa po osnovnoj jedinici vinograda prema vrsti tla”. U tom su se smislu sorte koje su uključene u kombinaciju sorti grožđa u specifikaciji, i one bijelog i one crnog grožđa, pokazale najboljim izborom za to područje u pogledu kvalitete. Nadalje, ljudski je čimbenik utjecao na sve odabire uzgoja, odnosno na sljedeće: sustav uzgoja ne smije biti ekstenzivan, nego mora uključivati brajde sa sustavom koji se temelji na poduprtom kordoncu ili rezidbi Guyot; kako bi se ograničila prekomjerna proizvodnja, udaljenost između sadnica mora biti dovoljno velika, a metoda rezidbe odgovarajuća; genetski materijal odabire se tako da se uzimaju u obzir svojstva tla i mikroklime; primjenjuju se autentične i nepromjenjive uzgojne prakse kvalitetnog vinogradarstva i, na temelju iskustva, smije se provoditi samo hitno navodnjavanje. Vino se proizvodi tradicionalnim postupcima koji su se s vremenom ukorijenili na lokalnom području za proizvodnju crnih vina, pri čemu se na odgovarajući način razlikuju osnovna vina „Bolgheri” i strukturiranija vina vrste Superiore, čija proizvodnja uključuje posebna razdoblja starenja te rafiniranje u bačvama i bocama. Bijela i ružičasta vina proizvode se primjenom postupaka prikladnih za dobivanje svježih, aromatičnih i skladnih vina.

Specifična topografija područja Bolgheri i njegova agroklimatska obilježja koja su posljedica takve topografije omogućuju potpuno i redovito dozrijevanje grožđa. Varijabilnost tla ključna je za složenost i postojanost proizvedenih vina, što su obilježja visokokvalitetnih vina.

Kvaliteta vina s područja Bolgheri uvijek je rezultat kombiniranog djelovanja različitih čimbenika proizvodnje koji djeluju na različitim razinama. Pri odabiru proizvodnog područja posebno se odabiru zemljišta najpogodnija za proizvodnju crnih vina, a posebno ona najpogodnija za proizvodnju bijelih vina. Čimbenici povezani sa zemljopisnom širinom i njezinim učincima na dnevnu cikličnost i sunčevo zračenje u kombinaciji s orografskim čimbenicima (nagib, ekspozicija i aspekt) čine topoklimu.

To je potvrda interakcije između ljudskog čimbenika i okoliša jer su proizvedena vina rezultat onoga što je dobiveno u vinogradima i na njih ne utječe naknadna prerada kojom se nastoje proizvoditi standardizirani proizvodi neovisno o okolišu.

9. Osnovni dodatni uvjeti (pakiranje, označivanje, ostali uvjeti)

Punjenje u boce na razgraničenom zemljopisnom području

Pravni okvir:

Zakonodavstvo EU-a

Vrsta dodatnog uvjeta:

Punjenje u boce na razgraničenom zemljopisnom području

Opis uvjeta:

Punjenje u boce mora se provoditi unutar administrativnog područja općine Castagneto Carducci. Punjenje u boce mora se provoditi na tom zemljopisnom području radi očuvanja kvalitete i ugleda, jamčenja podrijetla proizvoda i osiguravanja učinkovitosti provjera.

Kako bi se zaštitila unaprijed utvrđena prava operatora koji su punjenje u boce tradicionalno obavljali izvan općine Castagneto Carducci, pojedinačne dozvole mogu se izdati pod uvjetima utvrđenima nacionalnim zakonodavstvom.

Naziv veće zemljopisne jedinice u kojoj se nalazi područje oznake izvornosti

Pravni okvir:

Zakonodavstvo EU-a

Vrsta dodatnog uvjeta:

Dodatne odredbe koje se odnose na označivanje

Opis uvjeta:

Na etiketama na bocama ili drugim spremnicima u koje se pakiraju vina sa ZOI-jem „Bolgheri” mora se nalaziti zemljopisni naziv „Toscana” [Toskana] kako slijedi:

a) riječ „Toscana” ne smije biti veća od polovine natpisa koji se upotrebljava za navođenje oznake „Bolgheri”;

b) riječ „Toscana”: — mora se nalaziti u istom vidnom polju kao i obvezne informacije, neposredno ispod oznake „Bolgheri”, posebnog tradicionalnog izraza denominazione di origine controllata [kontrolirana oznaka izvornosti] i odgovarajućeg izraza koji označava vrstu (Superiore/Rosso/Vermentino/Bianco/Sauvignon); — ako se – opcionalno – dodatno pojavljuje izvan navedenog vidnog polja, i u tom slučaju mora biti povezana s oznakom „Bolgheri” i prikazana ispod naziva „Bolgheri” i svih drugih izraza (posebni tradicionalni izraz „kontrolirana oznaka izvornosti” i izrazi koji označavaju vrstu).

Godina proizvodnje grožđa

Pravni okvir:

Zakonodavstvo EU-a

Vrsta dodatnog uvjeta:

Dodatne odredbe koje se odnose na označivanje

Opis uvjeta:

Na etiketi boca ili drugih spremnika koji sadržavaju vina sa zaštićenom oznakom izvornosti „Bolgheri” mora biti otisnuta godina proizvodnje grožđa.

Spremnici i čepovi

Pravni okvir:

Zakonodavstvo EU-a

Vrsta dodatnog uvjeta:

Dodatne odredbe koje se odnose na označivanje

Opis uvjeta:

1. – SPREMNICI:

Vino „Bolgheri” smije se prodati potrošaču samo u spremnicima sljedeće zapremnine (u litrama): 0,375, 0,750, 1,500, 3,000, 6,000, 9,000 i 12,000.

Za vina „Bolgheri” Rosso i Rosso Superiore moraju se upotrebljavati tamne staklene boce tipa Bordeaux.

Boce ili drugi spremnici zapremnine manje od pet litara koji se upotrebljavaju kao ambalaža kad se vina „Bolgheri” prodaju potrošaču moraju odgovarati finom vinu, među ostalim i u pogledu prezentacije.

ČEPOVI:

Spremnici koji se upotrebljavaju za prodaju vina „Bolgheri” Rosso Superiore potrošaču moraju biti zatvoreni standardnim plutenim čepovima.

Za sve ostale vrste dopušteni su sustavi zatvaranja predviđeni važećim zakonodavstvom.

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/17797

(1) SL L 9, 11.1.2019., str. 2.